**ĀRPUS FORMĀLĀS IZGLĪTĪBAS IEGŪTĀS PROFESIONĀLĀS KOMPETENCES NOVĒRTĒŠANA**

Saskaņā ar Ministru kabineta 2011.gada 22. februāra noteikumiem Nr. 146 "Kārtība, kādā novērtē ārpus formālās izglītības sistēmas apgūto profesionālo kompetenci", tiem strādājošajiem, kuriem **ir praktiskā darba pieredze un zināšanas noteiktā profesijā**, bet nav kvalifikāciju apliecinoša dokumenta ir **iespēja** **iegūt valsts atzītu pirmā, otrā vai trešā līmeņa profesionālo kvalifikāciju un to apliecinošu dokumentu**. Attiecībā uz iepriekšējo izglītību nav noteiktas nekādas prasības.

**Valsts SIA „Rīgas Tūrisma un radošās industrijas tehnikums”** ar Izglītības kvalitātes valsts dienestu ir noslēdzis deleģējuma līgumus, kas dod **tiesības novērtēt ārpus formālās izglītības sistēmas apgūtās profesionālās kompetences un izsniegt izglītību apliecinošu dokumentu šādās kvalifikācijās**:

|  |  |  |
| --- | --- | --- |
| Nr.p.k. | Specialitāte | Profesionālās kvalifikācijas līmenis |
| 1. | Pārtikas produktu ražošanas tehniķis | 3 |
| 2. | Maizes un miltu konditorejas izstrādājumu speciālists | 3 |
| 3. | Saldumu un šokolādes izstrādājumu ražošanas tehniķis | 3 |
| 4. | Viesmīlības pakalpojumu speciālists | 3 |
| 5. | Viesnīcu pakalpojumu speciālists | 3 |
| 6. | Restorānu pakalpojumu speciālists | 3 |
| 7. | Bārmenis | 3 |
| 8. | Ēdināšanas pakalpojumu speciālists | 3 |
| 9. | Ēdināšanas pakalpojumu speciālists uz kuģiem | 3 |
| 10. | Tērpu stila speciālists | 3 |
| 11. | Vizuālā tēla stilists | 3 |
| 12. | Apģērbu modelēšanas un konstruēšanas speciālists | 3 |
| 13. | Apģērbu dizaina speciālists | 3 |
| 14. | Interjera dizaina speciālists | 3 |
| 15. | Interjera noformētājs | 3 |
| 16. | Mazumtirdzniecības komercdarbinieks | 3 |
| 17. | Komercdarbinieks | 3 |
| 18. | SPA speciālists | 3 |
| 19. | Tūrisma informācijas konsultants | 3 |
| 20. | Ceļojumu konsultants | 3 |
| 21. | Tūrisma grupu pavadonis | 3 |
| 22. | Lauku tūrisma speciālists | 3 |
| 23. | Ekotūrisma speciālists | 3 |
| 24. | Pavārs | 2 |
| 25. | Konditors | 2 |
| 26. | Maiznieks | 2 |
| 27. | Frizieris | 2 |
| 28. | Apdares darbu strādnieks | 2 |

Personai, kura apguvusi profesionālo kompetenci ārpus formālās izglītības sistēmas un kuras profesionālā kompetence novērtēta normatīvajos aktos noteiktajā kārtībā un atzīta par atbilstošu otrā vai trešā profesionālās kvalifikācijas līmeņa profesionālajai kompetencei, tiek izsniegta valsts atzīta profesionālās kvalifikācijas apliecība.

Kārtība, kādā novērtē personas (pretendents) profesionālo kompetenci:

1. pretendents iesniedz tehnikuma tālākizglītības un mūžizglītības daļā [iesniegumu](http://www.rtpv.edu.lv/spaw/uploads/files/rpus%20form%C4%81l%C4%81%20izgl%C4%ABt%C4%ABba/N146-PIEL_1_1%20(1).DOC) profesionālās kompetences novērtēšanai;
2. iesniegumam obligāti pievieno maksājuma dokumentu, kas apliecina samaksu par profesionālās kvalifikācijas eksāmenu saskaņā ar Ministru kabineta 22.02.2011. noteikumiem Nr. 149 [„Noteikumi par profesionālās izglītības iestāžu valsts pārvaldes uzdevuma ietvaros sniegto maksas pakalpojuma cenrādi”](http://m.likumi.lv/doc.php?id=226539), pamatojoties uz tehnikuma izrakstīto rēķinu un veicot pārskaitījumu uz tehnikuma kases kontu.
3. tehnikums nodrošina pretendentam divas bezmaksas konsultācijas par attiecīgā profesijas standarta prasībām un profesionālās kvalifikācijas eksāmena norises gaitu un citiem administratīviem jautājumiem;
4. Nepieciešamības gadījumā pretendentam ir iespēja saņemt papildus maksas konsultācijas par teorētiskajiem jautājumiem;
5. tehnikums organizē un īsteno profesionālās kvalifikācijas eksāmenu atbilstoši normatīvajos aktos noteiktajai profesionālās kvalifikācijas eksāmenu norises kārtībai akreditētās profesionālās izglītības programmās, nodrošinot pretendentam iespēju profesionālās kvalifikācijas eksāmenu kārtot attiecīgajā izglītības programmā profesionālās kvalifikācijas eksāmena ietvaros, kas tiek organizēts tuvākajā laikā eksāmenu ietvaros vai divu mēnešu laikā pēc iesnieguma saņemšanas;
6. pretendentam, kurš profesionālās kvalifikācijas eksāmena vērtējumā saņēmis atzīmi, ne mazāku par “5 – viduvēji”, tiek izsniegta profesionālās kvalifikācijas apliecība,
7. pretendents var apstrīdēt profesionālās kvalifikācijas eksāmenā saņemto vērtējumu, iesniedzot izglītības iestādes vadītājam iesniegumu mēneša laikā no eksaminācijas komisijas lēmuma spēkā stāšanās dienas. Izglītības iestādes vadītāja lēmumu var pārsūdzēt tiesā Administratīvā procesa likumā noteiktajā kārtībā.

Papildus informācija: [www.ikvd.gov.lv/arpus-formala-izglitiba/](http://www.ikvd.gov.lv/arpus-formala-izglitiba/)

Kontaktpersona: Tālākizglītības un mūžizglītības daļas vadītāja Ilze Buka, Marijas iela 4, 205.kab., tel. 67147578 [ilze.buka@rtrit.lv](mailto:ilze.buka@rtrit.lv)